  Майя Бывальцева 11-тӥ пӧсьтолэзе Ижкарысь Космонавтъёслэн парказы армянъёслэн «Вардавар» йӧскалык праздниксы дыръя нырысетӥ дышетӥсьлы синпелетэз усьтӥзы. Со сярысь Удмуртиысь Калыкъёслэн эшъяськон юртсылэн пресс-службаез ивортӥз. Паркысь калыкъёслэн эшъяськонзылы сӥзем садын армян бӧляклэн сэрегез кылдӥз. Отын дышетӥсьлы сяна, армян алфавитэз кылдытӥсьлы Месроп Маштоцлы синпелет пуктӥзы. Шулдыръяськонын одӥг сцена вылэ армянъёслэн, мордваослэн но немецъёслэн коллективъёссы потӥзы, соос пӧлын Пермысь воргоронъёслэн эктонъя ансамбльзы. Сяме пыремъя, куноос ог-огзэ вуэн пазязы. Вашкала дырысен лыдъяло вал, ву сьӧлыкъёсты гылтэ шуыса. Шулдыръяськонэз спорт ӵошатсконъёс йылпумъязы. Тодэ вайытом, Можгаын 7-тӥ гудырикошконлы чаклам «Выль» элькун шулдыръяськонэз уз ортчытэ. Тегъёс: Мерлык Лулчеберет Ижкар Удмуртия синпелет йӧслыкъёс  